http___www.tcd.ie_news_events_articles_ollunacht-nua-fogartha-ag-colaiste-na-trionoide-baile-atha-cliath-8722-ollunacht-seamus-heaney-i-scribhneoireacht-na-heireann_4273_1.xml
1.1 2.1 3.1 3.2 4.1 4.2
Courses Trinity College, the sole constituent college of the University of Dublin, founded in 1592, has a unique literary heritage, continued now in the two Master's degree programmes offered by the Oscar Wilde Centre of the School of English. Many of the major Anglo-Irish writers over the centuries have been students at Trinity - Jonathan Swift, Oliver Goldsmith, Edmund Burke, Oscar Wilde, J.M. Synge and Samuel Beckett among them. Not only is there this historical heritage of Trinity's great writers of the past, but with Gerald Dawe, Prof Emeritus Brendan Kennelly, Deirdre Madden, Eiléan Ní Chuilleanáin on the staff, creative writing is one of the major strengths of the current School of English. The copyright Library, which receives a copy of every book published in Ireland and the United Kingdom, has a very rich research collection of eighteenth - and nineteenth - as well as twentieth-century Irish writing. The Library holds manuscripts of Synge, Beckett and many modern Irish writers' papers and letters.
1.1 2.1 2.2 3.1 4.1 5.1 5.2 5.3 6.1 7.1 7.2 8.1 8.2 8.3
Inniu d'fhógair Propast Choláiste na Tríonóide, Baile Átha Cliath, an Dr Patrick Prendergast, Ollúnacht Seamus Heaney i Scríbhneoireacht na hÉireann, atá ainmnithe in ómós duine de mhór-fhilí na hÉireann a bhuaigh duais Nobel. "Ócáid mhór don scríbhneoireacht in Éirinn agus thar lear is ea an ócáid seo. Tá Coláiste na Tríonóide, Baile Átha Cliath ag cur le scoth-thraidisiún litríochta an Choláiste leis an ollúnacht nua seo," a deir an Propast ag an ócáid fógartha. Bhí ríméad ar an bhfile, a bhfuil ceangal aige le fada le Coláiste na Tríonóide agus atá ina Chomhalta Oinigh ó 1998, faoin ollúnacht nua agus a bheidh gan amhras anois ar cheann de na ceapacháin is mó cáil i saol acadúil na hÉireann. An file Seamus Heaney agus an Propast, Dr Patrick Prendergast agus Ollúnacht Seamus Heaney i Scríbhneoireacht na hÉireann á fhógairt "Is mór an onóir é gur cheap Coláiste na Tríonóide m'ainmse a chur leis an Ollúnacht nua i Scríbhneoireacht na hÉireann. Is mó ná sin arís é ó tharla an meas mór atá agam ar an obair a dhéantar i Scoil an Bhéarla i gColáiste na Tríonóide agus an cairdeas atá agam thar na blianta le scríbhneoirí agus scoláirí a chuir go mór le léann scríbhneoireacht na hÉireann agus lena cleachtadh. Táim fíorbhuíoch do na bronntóirí ar léir suim ar leith a bheith acu i bhfilíocht" a deir Seamus Heaney. Roinnt de mhór-dheontóirí Choláiste na Tríonóide a cheap an post nua lena n-áirítear an Dr Mark Pigott, KBE, agus an Dr Martin Naughton, Cathaoirleach Glen Dimplex. "Táimid buíoch don tacaíocht a thugann siad agus an fhís straitéiseach a bhí acu a thug orthu an ceapachán seo a fhorbairt," a deir an Dr Prendergast . "Tá Coláiste na Tríonóide faoi chomaoin ag a lucht maoinithe ar fad a bhíonn fíor ghnaíúil agus atá ag tacú le cáil Choláiste na Tríonóide ar cheann d'institiúidí oideachais ceannródaíocha ar fud an domhain a chur chun cinn." Chuir Ceann Scoil an Bhéarla i gColáiste na Tríonóide, an tOllamh Cúnta Eve Patten, fáilte roimh an Ollúnacht nua agus deir: "Bhí ról ceannródaíoch riamh ag an Scoil le léann liteartha na hÉireann a fhorbairt agus daingneoidh Ollúnacht Seamus Heaney i Scríbhneoireacht na hÉireann a cáil sa réimse sin. Beidh buntáiste mór leis an bpost i dtaobh mhúineadh agus taighde ag leibhéal fochéime agus iarchéime agus is mór an spreagadh é do Dhámh na nEalaíon, na nDaonnachtaí agus na nEolaíochtaí Sóisialta tríd is tríd." Is i Scoil an Bhéarla, atá ar cheann de na scoileanna Béarla is sine ar an domhan, a bunaíodh an chéad Ollúnacht i Litríocht an Bhéarla in 1867. D'fhreastail go leor de mhórscríbhneoirí na hÉireann leis na céadta bliain ar Choláiste na Tríonóide - ina measc Jonathan Swift, Oliver Goldsmith, Edmund Burke, Bram Stoker, J.M. Synge, Samuel Beckett, Oscar Wilde, William Trevor, Sebastian Barry, Deirdre Madden agus Anne Enright.